open-index/open-wikipedia-markdown huggingface dataset:
Bildmuseet

**Bildmuseet** (rootsikeelne nimi, võimalik tõlge 'pildimuuseum') on kunstimuuseum ja nüüdiskunsti Rootsis Umeås.

Muuseumi asutas 1981 Umeå ülikool.

Näiteks 2016 külastas muuseumi 77 094 inimest.

Muuseumi direktor on Katarina Pierre.
Raptor-klassi dessantkaater

**Raptor-klassi dessantkaater** (vene «Раптор») (ka ründekaater), projekt 03160, on Venemaal valmistatud ja rannikuoperatsioonideks mõeldud mitmeotstarbeline kiirekäiguline kaater. Kasutatakse ja esitletakse ka patrullkaatrina.

## Kirjeldus

Kaater sarnaneb ehituselt tähelepanuväärselt Rootsis valmistatud CB-90 klassi kaatriga, kuid rootsi tehas pole enda väitel projektiga seotud. Seda on võimalik kasutada dessantoperatsioonideks koos tuletoetusega, tuvastus- ja püüdeoperatsioonideks, suurte sõjalaevade lähikaitseks väikeste aluste rünnete eest, päästeoperatsioonideks ja patrullteenistuseks. 

Kaatri kere on soomuskaitsega, mis kaitseb käsitulirelvade tule eest. Kaater on hea merekindlusega, olles võimeline arendama veel 6-pallises lainetuses (või laine kõrgusega kuni 4,5 m) kiirust kuni 20 sõlme. Tõstetööde hõlbustamiseks on kere küljes tõstetroppide kinnituskonksud. Väidetavalt on Raptoreid võimalik paigutada transpordiks suuremale dessantlaevale. 14,5 mm stabiliseeritud ja distantsjuhtimisega raskekuulipildujaga on võimalik mõjutada sihtmärke kuni 2000 m kauguseni.

## Kasutus
Kaatreid valmistab Venemaa laevatehas Pella alates 2015. aastast. 2018. aasta seisuga on valmistatud **17** Raptorit, millest vähemalt 6 Balti laevastikule ja vähemalt 10 Musta mere laevastikule. 1-2 kaatrit on kohandatud riiklikeks esindusfunktsioonideks.

## BK-16
Lisaks Raptoritele on Venemaal Rõbinskis valmistatud alates 2014. aastast ka 5 väliselt sarnast, kuid pisut väiksemate mõõtmetega dessantkaatrit **BK-16** (projekt 02510), mis on mõeldud erioperatsioonideks, sealhulgas siseveekogudel. Need kaatrid sarnanevad omadustelt ja võimekuselt praktiliselt täielikult Rootsi CB90-tega. Varustusse on lisatud UAV.

## Vaata ka
*CB90 klassi lahingukaater

## Välislingid
*Tootjafirma Pella infoleht
*Russianships.info
*Navyrecognition.com
Paraksiaalne lähendus

**Paraksiaalne lähendus** on geomeetrilises optikas kasutusel olev lihtsustus, mille kohaselt vaadeldakse ainult teljelähedasi kiiri, et hõlbustada tsentreeritud (telgsümmeetriliste) optiliste süsteemide oluliste punktide, näiteks fookuskauguse  määramist. 

Sellise lähenduse korral eeldatakse, et ühest punktist lähtuvate kiirte nurgad süsteemi optilise telje suhtes on nii väikesed, et nende nurkade siinused ja tangensid ei erine teineteisest kuigivõrd ja neid võib asendada nurkade väärtustega radiaanides. Nii saadakse lineaarsed arvutusvalemid, mis ei sisalda trigonomeetrilisi funktsioone.

## Vaata ka
*Paraksiaalsete kiirte kimbud
Gaussi optika

**Gaussi optika** on tehnika geomeetrilises optikas, mis kirjeldab valguskiirte käitumist, kasutades paraksiaalset lähendust. Gaussi optika rakendub süsteemidele, kus kõik optilised pinnad on kas lamedad või sfääri osad.
Arkadi Babtšenko

**Arkadi Babtšenko** (sündinud 18. märtsil 1977 Moskvas) on vene sõjaajakirjanik. Osales Venemaa relvajõudude poolel kahes Tšetšeenia sõjas.

Eesti keeles on 2011. aastal ilmunud tema raamat "Sõda Tšetšeenias: ühe sõduri lugu". 2017. aastal emigreerus Venemaalt.

## Elulugu
Babtšenko osales ajateenijana esimeses Tšetšeenia sõjas ja palgasõdurina teises Tšetšeenia sõjas. Pärast seda töötas sõjaajakirjanikuna ajalehes Moskovskij Komsomolets ja pikemalt Novaja Gazetas. Muuhulgas kajastas selle jooksul Venemaa sõjategevust Gruusias 2008. aastal ja Donbassis 2014. aastal.

29. mail 2014 edastas Babtšenko reportaaži Vene-Ukraina sõja ajal Slovjanski lähistel kopteri Mi-8 allatulistamise kohta. Koos kindralmajor Sergi Kultšõtskõiga hukkus veel 12 kopteris olnud sõjaväelast. Neli aastat hiljem Facebookis avaldatud kirjutises kinnitas ajakirjanik, et ruumi nappuse tõttu teda lennule kaasa ei võetud.

2017. aastal lahkus Babtšenko Venemaalt ja asus elama Kiievisse. 29. mail 2018 lavastas Ukraina julgeolekuteenistus ta mõrva. Teatati, et Babtšenkot tulistati oma kodumaja lävel Kiievis ja ta suri teel haiglasse kiirabiautos. Päev hiljem ilmus Babtšenko aga elusana pressikonverentsile koos Ukraina Julgeolekuteenistuse ülema Vassõl Grõtšakiga, kes selgitas, et julgeolekuteenistus lavastas mõrva selleks, et vahistada Ukraina palgamõrtsukad, kelle olid väidetavalt värvanud Venemaa julgeolekuteenistuse töötajad ja kes kavandasid Babtšenkole atentaati. Tänu erioperatsioonile tabati nii mõrva organiseerija kui ka palgatud mõrvar.

Alates 2019. aasta novembri algusest elas vabatahtlikus eksiilis Iisraelis. Selle järel aga vabakutselise ajakirjanikuna Euroopas.

## Bibliograafia
### Teoste tõlkeid
* Sõda Tšetšeenias: ühe sõduri lugu.&nbsp;– Grenader, 2011.&nbsp;– 352 lk&nbsp;– ISBN 9789949448586.
* One Soldier's War.&nbsp;– Grove Press, 2009.&nbsp;– 416 lk&nbsp;– ISBN 0802144039.
* One Soldier’s War in Chechnya.&nbsp;– Portobello Books Ltd, 2008.&nbsp;– 304 lk&nbsp;– ISBN 1846270405.
* War & Peace: Contemporary Russian Prose.&nbsp;– GLAS New Russian Writing, 2006.&nbsp;– 400 lk&nbsp;– ISBN 5717200749.
* Die Farbe des Krieges.&nbsp;– Rowohlt Berlin, 2007.&nbsp;– 256 lk&nbsp;– ISBN 387134558X.
* Ein guter Ort zum Sterben.&nbsp;– Rowohlt Berlin, 2009.&nbsp;– 128 lk&nbsp;– ISBN 3871346411.
* La guerra más cruel.&nbsp;– Galaxia Gutenberg, 2008.&nbsp;– 480 lk&nbsp;– ISBN 978-84-8109-762-7.
* Dagar i Alchan-Jurt.&nbsp;– Ersatz, 2014.&nbsp;– 116 lk&nbsp;– ISBN 978-91-87891-02-1.

## Viited

## Välislingid

* "Kogenud Vene sõjaajakirjanik: "Ukraina kaotab rindel oma parimaid inimesi, Venemaa "biomassi"", Eesti Ekspress, 10. august 2022
*Teet Korsten "Eestisse asunud Babtšenko tunneb end Remarque‘i tegelasena",  Postimees, 3. september 2021
Sinebrychoffi kunstimuuseum

**Sinebrychoffi kunstimuuseum** (soome keeles *Sinebrychoffin taidemuseo*) on kunstimuuseum Helsingis. Muuseum kuulub Soome Rahvusgalerii koosseisu. Muuseumis saab näha Euroopa kunsti 14. sajandist kuni 18. sajandi alguseni.

Muuseum asutati 1921. Muuseum asub Paul ja Fanny Sinebrychoff'i elamus. Muuseum baseerubki Pauli ja Fanny kunstikogul, mis nende testamendi kohaselt läks 1921 Soome riigile.

## Välislingid
*Muuseumi koduleht
Sõõrik

**Sõõrik** (ka *pontšik*) on õlis küpsetatud (frititud) tainast kondiitritoode või magustoit. See on paljudes maades populaarne magus suupiste, mida saab valmistada ise kodus või osta pagariärist, supermarketist, toidukioskist või spetsiaalsetelt edasimüüjatelt.

Sõõrikud frititakse tavaliselt jahutainast ja on harilikult rõngakujulised. Ent neid on ka paljude teiste kujudega; tihti on need täidisega, ja võivad olla ka pallikujulised "sõõrikuaugud". Sõõrikud võivad sisaldada ka vett, muna, piima, suhkrut, õli ja looduslikke või kunstlikke maitseaineid.

Kaks kõige levinumat sõõrikutüüpi on rõngassõõrik ja täissõõrik, millesse on pandud puuviljatäidist, koort, vanillikastet või muid magusaid täidised. Teine võimalus on väikesed puuviljatükid tainas. Sõõrikud võivad olla kaetud suhkru- või šokolaadiglasuuriga või üle puistatud tuhksuhkruga. 

Sõõrikud liigitatakse kookideks ja pärmitainasõõrikuteks. 

Sageli serveeritakse sõõrikuid kohvi või piimaga.

## Kuju

### Rõngad
Rõngakujulisi sõõrikuid saab teha kahte moodi: kas liites pika, õhukese tainatüki otsad või kasutades sõõrikulõikurit. Viimasel juhul jääb tainast alles sõõriku keskmine osa, mida saab küpsetada ja serveerida "sõõrikuauguna".

On kahte sorti rõngassõõrikuid: need, mis on tehtud pärmitainast, ja spetsiaalsest koogitainast tehtud sõõrikud. Pärmitainast sõõrikute massist moodustab üldjuhul 25% õli, koogitaina puhul 20%. Koogitainast sõõrikud on küpsetatud umbes 90 sekundit 190–198 °C juures, keerates üks kord. Pärmitainast sõõrikud vajavad rohkem õli, kuna neid tuleb kauem praadida, umbes 150 sekundit 182–190 °C juures. Koogitainast sõõrikute kaal on tavaliselt 24–28 grammi. Pärmitainast sõõrikute keskmine kaal on umbes 38 grammi, need on harilikult suuremad ja kõrgemaks paisunud.

## Kate
Pärast praadimist saavad rõngassõõrikud sageli katte. Lehttainast sõõrikud on üldjuhul kaetud glasuuriga. Koogitainast sõõrikud võivad samuti olla glasuuritud, aga nende peale võib puistata ka tuhksuhkrut, kaneeli või valget suhkrut. Need on sageli kaetud ka koogikattega ja mõnikord puistatakse peale kookospähklipuru, tükeldatud maapähkleid või kommikesi.

## Viited
Friedrich Reinhold Kreutzwaldi Mälestuse Jäädvustamise Selts

**Friedrich Reinhold Kreutzwaldi Mälestuse Jäädvustamise Selts** oli 1920. ja 1930. aastatel tegutsenud Eesti selts, mille eesmärk oli osta Kreutzwaldi maja ja see muuta muuseumiks ning rajada Võrru tema monument. Monument valmis 1926 (Friedrich Reinhold Kreutzwaldi monument) ja ostetud maja muudeti muuseumiks 1941 (Kreutzwaldi Memoriaalmuuseum).

Selts asutati 1923 Johannes Käisi ja Jakob Tedre eestvedamisel.

## Viited
Antiochos VI Dionysos

**Antiochos VI Dionysos Theos Epiphanes** (kreeka keeles Αντίοχος Στ' Διόνυσος, ′Dionysos′, kreeka jumal, ὁ Θεός, ′jumal′, ja ὁ Ἐπιφανής, ′jumala kehastus′) (u 148 − u 140 eKr) oli Seleukiidide soost kuningas (145−140 eKr), nominaalne valitseja.

## Elulugu
Ta oli kuningas Alexandros I Balase (suri 146 eKr) ja tema abikaasa, Egiptuse printsessi Kleopatra Thea (u 164−121 eKr) poeg. Antiochose tõstis 145. aastal eKr troonile Süüria väepealik Diodotos Tryphon, kes ilmus poisslapsega Araabiast Apameiasse. Siis ründas Tryphon Antiookiat, mis alistus peagi, ja Antiochos marssis võidukalt linna. 143. või 142. aasta paiku anti teada, et Antiochos oli saanud kõhuhaiguse, mis vajas operatsiooni. Noor kuningas surigi operatsiooni käigus. Teistel andmetel oli tema surma eest vastutav patroon Tryphon.

## Vaata ka
*Seleukiidide riik

## Kirjandus
*Bevan, Edwyn Robert. "The House of Seleucus". Kd II. London: Edward Arnold, 1902. Lk 226, 227, 230 https://archive.org/stream/in.ernet.dli.2015.173398/2015.173398.The-House-Of-Seleucus--Vol---Ii-#page/n239/mode/2up.
*Chrubasik, Boris. "Kings and Usurpers in the Seleukid Empire. The Men who Would be King". Oxford: Oxford University Press, 2016. Lk 135−139 https://books.google.ee/books?id=Xxg1DQAAQBAJ&pg=PA137&lpg=PA137&dq=antiochus+vi+usurpers&source=bl&ots=6cMG3FncP4&sig=3Zr1xONC0_jmRMSSu76vvQS7XcQ&hl=et&sa=X&ved=0ahUKEwjBjbbl2K_bAhXEPZoKHVtWC2EQ6AEIMDAB#v=onepage&q=antiochus%20vi%20usurpers&f=false.

## Välislingid
*Antiochos VI Dionysose biograafia
Old School RuneScape

"**Old School RuneScape**" (**OSRS**) on Jagexi arendatud ja avaldatud paljude mängijatega võrgu-rollimäng (MMORPG). OSRS ilmus 22. veebruaril 2013 seoses "RuneScape'i" väheneva mängijaskonna ja selle uuenduste kohta avaldatud negatiivse mängijatepoolse tagasisidega. 

OSRS oli algselt täpne koopia RuneScape'ist 2007. aasta augusti seisuga, kuid aja jooksul on sellele lisatud uut mängusisu, mängumootoriuuendusi ja erinevaid pisiparandusi. Uue sisu lisamise kohta korraldatakse mängijate seas hääletus ja uuendus tehakse ainult juhul kui vähemalt 75% osalenutest hääletab uuenduse poolt. 2017. aasta seisuga oli OSRS-il RuneScape'ist rohkem kui kaks korda rohkem mängijaid, olenemata väiksemast toetuspersonalist ja harvematest uuendustest.

## Mängitavus
"Old School RuneScape'i" peamine sisend mehaanika on viita ja vajuta. Mäng leiab aset fantaasiamaailmas nimega Gielinor, mis on jaotatud mitmeks piirkonnaks, kus mängija kontrollib ühte tegelast ning saab võidelda koletistega, suhelda teiste mängijatega, arendada oskuseid ning teha ülesandeid (*quests*).

Enne kõike peab mängija läbima õpetuse, mis viiakse läbi saarel nimega Tutorial Island, et jõuda edasi Gielinor'i. Õpetuses tehakse mängijale selgeks, kuidas arendada oskusi ning selgitatakse mida mängu liidesed (*interface*) teevad. Pärast õpetuse läbimist on Tutorial Islandile pääsemine mängijale võimatu.

### Ironman Mode
"Old School RuneScape" võimaldab mängijatel raudmehe laadi (*Ironman Mode*), mis tähendab, et mängija (*Ironman*) ei saa teiste mängijatega kaubelda ega teiste mängijate asju maast üles korjata. Esimest korda tutvustati mängijaskonnale Ironman Mode't 2014. aasta oktoobris ja seda peetakse "Old School RuneScape" kõige raskemat viisi mängimiseks, sest hilises mängus on esemete saamine raske tugevamate koletiste tõttu.

Hardcore Ironman Mode (*mängijat kutsutakse Hardcore Ironman'iks*) on Ironman Mode raskem versioon, millel on samad omadused nagu Ironman Mode'l, kuid Hardcore Ironman kaotab surres oma Hardcore staatuse ning muutub tavaliseks Ironman'iks.

Ultimate Ironman Mode (*mängijat kutsutakse Ultimate Ironman'iks*) on Ironman Mode versioon millel on samuti samad omadused nagu Ironman Model, kuid Ultimate Ironman ei saa esemeid pangas hoiustada.

## Viited

## Välislingid
* Ametlik koduleht
* Old School RuneScape Twitteris
* Old School RuneScape'i wiki (inglise keeles)
Gripenbergi skandaal

**Gripenbergi skandaaliks** nimetatakse 1919. aasta novembris Tartus Vanemuise teatris puhkenud märulit. 

Soome-rootsi tantsukunstnikud Maggie Gripenberg ja Onni Gabriel esinesid Vanemuises 3. ja 5. novembril. Etendusel vilistasid pallaslased, mõned siurulased ja  Odamehe kirjastusega seotud isikud tantsukunstnikud välja. Esinejate vaimustatud pooldajad hakkasid omakorda segajaid peksma.

## Viited
Drive eO

**Drive eO** on Läti inseneriettevõte, mis tegeleb rasketes tingimustes töötama ette nähtud elektri- ja hübriidautoprototüüpide tootmisega. See loodi aastal 2011, et valmistada esimene hübriidralliauto OSCar e0 2012 Dakari ralli jaoks.  Māris Saukāns ja Andris Dambis juhtimise all lõpetas see edukalt ralli.

Pärast seda arendas ettevõte välja veel mitu elektrilist ralliautot, et osaleda Pikes Peak International Hill Climb võistlusel. 2015. aastal saavutas Rhys Millen juhitud ühemegavatine e0 PP03 uue elektriautode rekordi ja oli esimene üldvõidu võitnud elektriauto.

## OSCar eO

Auto baseerub OSC neljarattaveolise autoplatvormil OSCar 03 ja omab järgmisi spetsifikatsioone:

## Viited
Läänemere kultuurikeskus

**Läänemere kultuurikeskus** (inglise *The Baltic Sea Cultural Centre*, lühendatult BSCC) on Poolas Gdańskis asuv kultuuriasutus, mis keskendub Läänemere-äärsete riikide kultuurialasele koostööle. BSCC asutati umbes 1992.

BSCC direktor on Larry Ugwu. Varem on direktor olnud Adam Hlebowicz.

## Viited

## Välislingid
*Keskuse koduleht
Jevgeni (Rešetnikov)

**Jevgeni** (meedias kasutusel ka vorm: Eugeni; vene keeles Евгений; kodanikunimega **Valeri Germanovitš Rešetnikov**, vene keeles Валерий Германович Решетников; sündinud 9. oktoobril 1957 Majakovski asulas Jesili rajoonis Akmola oblastis Kasahhi NSV-s) on Vene Õigeusu Kiriku vaimulik, Tallinna ja kogu Eesti metropoliit. 
 
Aastatel 1995–2018 oli ta Moskva Vaimuliku Akadeemia rektor. 

29. mail 2018 valiti Moskva Patriarhaadi Eesti Õigeusu Kiriku täiskogul Moskva Patriarhaadi Eesti Õigeusu Kiriku eestseisjaks ja kinnitati patriarh Kirilli poolt sellele ametikohale sama aasta 3. juunil. 

Ta sündis aastal 1957 Majakovski asulas Jesili rajoonis Akmola oblastis Kasahhi NSV-s, kuid kasvas üles Kirovis. 

16. aprillil 1994 pühitseti ta Moskva piiskopkonna Vereja vikaarpiiskopiks (:ru). 25. veebruaril 2000 ülendati ta peapiiskopiks, 3. juunil 2018 metropoliidiks. 

18. jaanuaril 2024 teatas politsei- ja piirivalveamet, et ei pikenda metropoliit Jevgeni elamisluba ja seetõttu peab ta 6. veebruariks Eestist lahkuma. Kaitsepolitsei hinnangul ohustab kirikujuhi tegevus Eesti julgeolekut. 

Muuhulgas on siseministeeriumi esindajad Rešetnikoviga korduvalt rääkinud ja talle selgitanud, et tal tuleb oma avalikus tegevuses ja sõnavõttudes loobuda Kremli režiimi ja Venemaa sõjategevuse õigustamisest. Vaatamata varasematele hoiatustele pole Rešetnikov Eesti õigus- ja väärtusruumi sobimatut teguviisi muutnud. Seetõttu on Rešetnikovi tegevus riigile julgeolekuohuks, teatas PPA. 
    
6. veebruaril 2024 lahkus ta Eestist Moskvasse ning teatas, et jätkab Eesti Õigeusu Kirikut juhtimist distantsilt. Mõningate meediaväljaannete andmetel elab ta Pihkvas või Petseris.
Lennart Meri Euroopa Sihtasutus

**Lennart Meri Euroopa Sihtasutus** on 2002 asutatud Eesti sihtasutus, mille eesmärkide seas on Lennart Mere mõtteid kasutades tutvustada Eesti riiki, rahvast, kultuuri ja majandust nii Euroopas kui ka kogu maailmas.

Sihtasutus annab välja Lennart Meri stipendiumi. Sihtasutus on olnud ka Lennart Meri konverentsi korraldajaid.

## Viited

## Välislingid
*http://epl.delfi.ee/news/eesti/lennart-meri-euroopa-sihtasutuse-poordumine?id=51034431
Istutustoru

**Istutustoru** on puude istutamiseks kasutatav tööriist. Istutustoru on kõige tõhusam abivahend taimeistikute käsitsi istutamisel, sest võimaldab istutajal töötada seistes ning hoida ergonoomiliselt korrektset kehaasendit. Õige kasutus tagab mugava ja kiire töötulemuse.

Istutustoru koosneb käepidemest, torust, pedaalist, vedrust, sulgurteravikust. Tööriista toodetakse mitmes suuruses: väikeste istikute istutamiseks väiksema, suuremate jaoks suurema läbimõõduga toruga. Samuti on tööriista eri pikkuses.

## Ajalugu
Istutustoru leiutas Soomes 1970. aastatel Tapio Saarenketo. Ta nimetas tööriista ''pottiputki'''ks, mis tähendab soome keeles potitoru. Leiutis kogus peagi populaarsust ja on tänapäeval laialdaselt kasutusel.

## Istutustoru kasutamine
Õiged töövõtted:
# Suru istutustoru maasse sobiva sügavuseni.
# Pane taim torusse.
# Ava jalaga vajutades istutustoru teravik.
# Tõsta toru spiraalselt keerates maast üles nii, et muld ei jääks toru teraviku külge.
# Tihenda muld taime ümber.
# Sule toru teravik ja võta vaba käega uus taim, samal ajal vali uus istutuskoht.
# Jälgi, et taim jääks istutamisel paar sentimeetrit mullapinnast sügavamale, et vältida turbamätta läbikuivamist.

## Viited
Optiline prisma

**Optiline prisma** on läbipaistev lihvitud pindadega optiline element, mille tahud murravad valgust. Tavaliselt on optilise prisma kujuks püstprisma kolmnurkse aluse ning ristkülikukujuliste külgedega. Samas, optiline prisma ei pea olema geomeetrilise prisma kujuga. Prismat saab valmistada materjalidest, mis on läbipaistvad lainepikkusetele, mille jaoks vastav prisma mõeldud on. Peamisteks prisma materjalideks on klaas, plastmass ja fluoriid.

Prismat kasutatakse, et jagada valgus laiali spektriks. Samuti saab prismaga peegeldada valgust ja polariseerida ehk eraldada kindlas tasandis polariseeritud komponent. 

Lihtsaimal murdval prismal on kaks murdvat tahku, nende ühist serva nimetatakse prisma murdvaks servaks ning tahkudevahelist nurka prisma murdvaks nurgaks. Prisma lõiget, mis on risti murdva nurgaga, nimetatakse prisma peatasandiks.

## Tööpõhimõte

Kui valguskiir langeb prismale, toimub prismas kiire teekonna muutumine ehk murdumine vastavalt Snelli seadusele. Murdumisnurga saab arvutada langemisnurgast ja kahe keskkonna murdumisnäitajate suhtest (nt õhu ja prisma). Optiliste materjalide (nt klaas) murdumisnäitaja sõltub lainepikkusest. Seda sõltuvust nimetatakse dispersiooniks. Seega murduvad prismas erineva lainepikkusega valguskiired erineva nurga all. Nii saab valge valguse prisma abil spektriks jagada. Erinevalt difraktsioonivõrest prismas üleoktaaviga lainepikkuste levikunurgad ei kattu, vaid prisma võimaldab lahutada valguse spektriks laiemas sagedusribas. Seetõttu leiab prisma kasutust lairiba spektroskoopias.

Mõnikord kasutatakse prismat hoopis peegeldusteks. Kui prismas leviv valguskiir langeb prisma tahule suure nurga all (s.t. langemisnurk on suurem või võrdne kui vastav kriitiline nurk), siis toimub täielik sisepeegeldumine ning kogu valgus peegeldub. Järelikult saab mõnel juhul kasutada prismat peegli asemel.

Traditsiooniline prisma murrab valguskiiri alati oma aluse poole.

## Prisma kaldenurga ja murdumisnäitaja arvutamine
Nurka \delta prismasse siseneva ja väljuva valguskiire vahel nimetatakse kaldenurgaks. Kaldenurka saab arvutada valemiga:

 \delta = \alpha +\arcsin(\sin\varphi\sqrt{n^2-\sin^2\alpha}-\cos\varphi\sin\alpha)-\varphi ,

kus n on prisma murdumisnäitaja, \varphi on prisma murdev nurk ja \alpha on valguskiire langemisnurk.
Leidub selline langemisnurk \alpha, mille puhul kaldenurk omab minimaalset suurust. Vastavat nurka nimetatakse kaldemiinimumi nurgaks \delta = \delta_{m} ja selliselt asetatud prisma on kaldemiinimumi asendis. Sel juhul on kiirte käik prismas sümmeetriline. Seda nurka on võimalik leida eksperimentaalselt.

Teades kaldemiinimumi nurka ja prisma murdvat nurka saame välja arvutada prisma murdumisnäitaja:

n = \frac{\sin\alpha}{\sin\gamma}=\frac{\sin\frac{\varphi+\delta_{m}}{2}}{\sin\frac{\varphi}{2}}.

Tuleb tähele panna, et nii murdumisnäitaja kui ka kaldemiinimumi nurk sõltuvad kasutatava valguse lainepikkusest.

## Allikad
* https://en.wikipedia.org/wiki/Prism. (30.05.18)
* https://sisu.ut.ee/sites/default/files/optika/files/prisma_dispersioon18_04_2016.pdf. (30.05.18)
* https://sisu.ut.ee/optika/geomeetriline-optika. (31.05.18)
Entebbe rahvusvaheline lennujaam

**Entebbe rahvusvaheline lennujaam** (IATA: **EBB**, ICAO: **HUEN**) on rahvusvaheline lennujaam, mis teenindab Entebbet ja Kampalat Ugandas. 

Lennujaam asub Kampala kesklinnast umbes 40 kilomeetri kaugusel. Lennujaam on Eagle Airi kodulennujaam. 

Lennujaama läbis 2014. aastal rohkem kui 1,5 miljonit reisijat.
Maggie Gripenberg

**Maria Margarita (Maggie) Gripenberg** (11. juuni 1881 Helsingi – 28. juuni 1976 Maarianhamina) oli soome tantsija.

Maggie Gripenberg andis esimese tantsuetenduse Soome Rahvusteatris 1911. aastal, kui oli tutvunud Isadora Duncani vabatantsu ideedega. Gripenberg õppis ka Emile Jaques-Dalcroze rütmikakoolis. Nende mõjutusel oli Gripenbergi uus tantsustiil vabam kui ballett, ta tantsis alati paljajalu. 

1951. aastal anti Maggie Gripenbergile Pro Finlandia medal. 

1919. aastal esinesid Maggie Gripenberg ja tema lavapartner Onni Gabriel Tartus. Etenduse järel puhkes kähmlus siurulaste, pallaslaste ja ülejäänud publiku vahel. Sündmus sai tuntuks kui Gripenbergi skandaal.

## Viited
Robert Gabriel Mugabe rahvusvaheline lennujaam

**Robert Gabriel Mugabe rahvusvaheline lennujaam** (IATA: **HRE**, ICAO: **FVHA**), varasem **Harare rahvusvaheline lennujaam**, on rahvusvaheline lennujaam Harares Zimbabwes. Lennujaam on Zimbabwe rahvusliku lennufirma Air Zimbabwe kodulennujaam. 

Lennujaama läbis 2009. aastal üle 600 000 reisija.
Rajiv Gandhi rahvusvaheline lennujaam

**Rajiv Gandhi rahvusvaheline lennujaam** (IATA: **HYD**, ICAO: **VOHS**) on rahvusvaheline lennujaam, mis teenindab Hyderabadi, Telangana osariigi pealinna ja suurimat linna. Lennujaam asub umbes 24 kilomeetrit Hyderabadi kesklinnast. 

Lennujaam avati 23. märtsil 2008. Lennujaam on nime saanud India endise peaministri Rajiv Gandhi järgi.

Lennujaamas on üks reisiterminal, kaubaterminal ja kaks lennurada.
Hamid Karzai rahvusvaheline lennujaam

**Hamid Karzai rahvusvaheline lennujaam** (pärsia keeles: **میدان هوائی بین المللی حامدکرزی‎**; IATA: **KBL**, ICAO: **OAKB**) on rahvusvaheline lennujaam, mis teenindab Kabuli linna Afganistanis. Lennujaam asub umbes 5 kilomeetrit Kabuli kesklinnast. Lennujaam oli varem tuntud kui **Kabuli rahvusvaheline lennujaam** ja kohalikult **Khwaja Rawashi lennujaam**.
Jinnahi rahvusvaheline lennujaam

**Jinnahi rahvusvaheline lennujaam** (urdu keeles: **جناح بین الاقوامی ہوائی اڈا**) (IATA: **KHI**, ICAO: **OPKC**) on rahvusvaheline lennujaam, mis teenindab Karachi linna Pakistanis. Lennujaam on riigi kõige aktiivsem lennujaam. Lennujaama läbis 2016. aastal rohkem kui 6,8 miljonit reisijat. Lennujaam rahvusliku lennufirma Pakistan International Airlinesi kodulennujaam.
Hartumi rahvusvaheline lennujaam

**Hartumi rahvusvaheline lennujaam** (IATA: **KRT**, ICAO: **HSSS**) (araabia keeles: **مطار الخرطوم الدولي**) on rahvusvaheline lennujaam, mis teenindab Sudaani pealinna Hartumi. Lennujaama läbis 2009. aastal rohkem kui 2,1 miljonit reisijat.

Lennujaam on suletud alates 15. aprillist 2023, mil selle 2023. aasta Sudaani konflikti alguses vallutas paramilitaarne rühmitus RSF.
Netaji Subhas Chandra Bose rahvusvaheline lennujaam

**Netaji Subhas Chandra Bose rahvusvaheline lennujaam** (IATA: **CCU**, ICAO: **VECC**) on rahvusvaheline lennujaam, mis teenindab Kolkota linna Lääne-Bengali osariigis Indias. Lennujaam asub umbes 17 kilomeetrit Kolkota kesklinnast.
Allama Iqbali rahvusvaheline lennujaam

**Allama Iqbali rahvusvaheline lennujaam** (urdu keeles: **علامہ اقبال بین الاقوامی ہوائی اڈا**) (IATA: **LHE**, ICAO: **OPLA**) on rahvusvaheline lennujaam, mis teenindab Lahore'i linna Pakistanis. Lennujaama läbis 2016. aastal rohkem kui 4,9 miljonit reisijat. Lennujaam on Pakistani rahvusliku lennufirma Pakistan International Airlinesi kodulennujaam.
Kenneth Kaunda rahvusvaheline lennujaam

**Kenneth Kaunda rahvusvaheline lennujaam** (IATA: **LUN**, ICAO: **FLKK**) on rahvusvaheline lennujaam Lusakas Sambias. Enne ümbernimetamist 2011. aastal riigi esimese presidendi Kenneth Kaunda auks oli see tuntud kui **Lusaka rahvusvaheline lennujaam**.

Lennujaama suudab aastas teenindada kuni kaks miljonit reisijat. 2012. aastal läbis lennujaama 787 000 reisijat.
Seišellide rahvusvaheline lennujaam

**Seišellide rahvusvaheline lennujaam** (IATA: **SEZ**, ICAO: **FSIA**) või *Aéroport de la Pointe Larue* prantsuse keeles, on rahvusvaheline lennujaam Seišellidel. Lennujaam asub umbes 11 kilomeetrit Mahé kesklinnast. Lennujaama läbis 2013. aastal rohkem kui 700 000 reisijat.
Halina Górecka

**Halina Sylwia Górecka** (neiupõlvenimi Halina Richter, hiljem Halina Herrmann; sündinud 4. veebruaril 1938 Chorzówis) on Poola ja Saksamaa endine kergejõustiklane, jooksja.

1960. aastal Rooma olümpiamängudel kuulus Halina Górecka pronksi võitnud Poola 4×100 meetri jooksu teatevõistkonda. Neli aastat hiljem Tōkyō olümpiamängudel võitis ta 4×100 meetri teatejooksus Poola naiskonna koosseisus kuldmedali. 

1968. aastal México olümpiamängudel esindas ta Lääne-Saksamaa naiskonda.

## Välislingid
*
Uuetoa saunakask

**Uuetoa saunakask** on kask Jõgeva maakonnas Mustvee vallas Raadna külas Uuetoa talu alal.

Puu ümbermõõt on 337 cm (mõõdetuna 1,2 m kõrguselt) ja kõrgus 19 m.

Puu istutas 1834 taluperemees, tähistades nõnda oma sauna valmissaamist. Sauna järgi on ka nimi *saunakask*.

## Viited
Cochini rahvusvaheline lennujaam

**Cochini rahvusvaheline lennujaam** (IATA: **COK**, ICAO: **VOCI**) on rahvusvaheline lennujaam, mis teenindab Kochi linna Kerala osariigis Indias. Lennujaam asub umbes 25 kilomeetri kaugusel Kochi kesklinnast. Lennujaam avati 10. juunil 1999. aastal. Lennujaama läbis 2017. aastal aprillist kuni 2018. aastal märtsini rohkem kui 10,1 miljonit reisijat.

18. augustil 2015. aastal sai lennujaamast maailma esimene lennujaam, mis kasutab ainult taastuvenergiat (päikesepaneelide abil).
Tudu Pilvepuu

**Tudu Pilvepuu** (lühemalt **Pilvepuu**) oli hõbepappel Lääne-Viru maakonnas Vinni vallas Tudu asulas Tudu põhikooli juures. 2019. aastast loetakse puu hävinuks.

Puu ümbermõõt on 536 cm (mõõdetuna 0,6 m kõrguselt) ja kõrgus 24 m.

Puu istutati kevadel 1929 uue Tudu koolimaja valmimise puhul. Kool oli sisse õnnistatud detsembris 1928.

## Viited
Pedassaare mänd

**Pedassaare mänd** on mänd Lääne-Viru maakonnas Haljala vallas Pedassaare külas. See on arvatavasti Eesti vanim mänd. 1999 mõõdeti männi vanuseks 460 aastat.

Puu rinnasümbermõõt on 356 cm ja kõrgus 14 m.

## Viited
Vanale pärn

**Vanale pärn** on pärn Järva maakonnas Türi vallas Jõekülas Vanale talu alal. Puu on võetud looduskaitse alla.

Puu rinnasümbermõõt on 180 cm ja kõrgus 28 m.

## Viited
Kurgja mesilakuusk

**Kurgja mesilakuusk** on kuusk Pärnu maakonnas Vändra vallas Kurgja külas C. R. Jakobsoni talumuuseumi õuel. Puu on nimetatud selle järgi, et varem oli puu lähedal mesila.

Puu rinnasümbermõõt on 304 cm ja kõrgus 32 m.

## Viited
Asuja künnapuu

**Asuja künnapuu** on künnapuu Pärnu maakonnas Saarde vallas Laiksaare külas. See oli Eesti kõrgeim künnapuu. Puu on hävinud.

Puu rinnasümbermõõt on 510 cm ja kõrgus 31,3 m.

## Viited
Tammiste mõisa peksumänd

**Tammiste mõisa peksumänd** on mänd Pärnus Tammiste tee 1. Varem asus seal Tammiste mõis. Mõisa pärisorjadest talupoegi peksti karistuse puhul just selle männi all ja sellest ka puu nimi. Puu on võetud looduskaitse alla.

Puu rinnasümbermõõt on 154 cm ja kõrgus 12 m.

## Viited

## Välislingid
*
Tasapeegel

**Tasapeegel** on tasand, millelt valgus peegeldub. Kujutise leidmiseks tuleb eseme mingist punktist võtta vähemalt kaks kiirt ja vaadata nende peegeldumist. Langemisnurk on võrdne peegeldumisnurgaga. Langemisnurk on nurk pealelangeva kiire ja pinnanormaali vahel. Pinnanormaal on imaginaarne telg, mis on risti pinnaga. Peegeldumisnurk on nurk peegeldunud kiire ja pinnanormaali vahel. Kui tegu on kollimeeritud valgus kiirega, siis pärast peegeldumist see ei haju laiali, välja arvatud difraktsiooni efektide puhul.

Tasapeegel annab esemest näiva kujutise, s.t. et meile näib, nagu lähtuksid valguskiired peegli tagant. Kujutis on niisama suur kui ese ja selle kaugus peeglist võrdub eseme kaugusega peeglist. See tähendab kui 1.8m pikkune inimene vaatab peeglisse, siis peegelpildis on ta ka 1.8m pikk. Kujutise suurus sõltub peegli suurendusest ja tasapeegel loob kujutisi suurendusega 1, ehk suurus ei muutu.

Tasapeegli fookuskaugus on lõpmatuses.

## Valmistamine
Tasapeeglist valmistatakse materjalidest, mis peegeldavad hästi ja on poleeritud pinnaga. Nagu näiteks hõbe või alumiinium. Need materjalid lähevad keemilisse töötlusesse, kus kantakse õhuke kiht punast plii oksiidi peegli tagumisele küljele.
Peegeldav pind peegeldab tagasi enamus valgusest, mis sellele langeb, kui ei esine täkkeid. Enamik tänapäeva tasapeegleid on valmistatud õhukesest klaasist, mis kaitseb ja tugevdab tasapeegli pinda kahjustuste eest. Ajalooliselt olid peeglid lihtsalt poleeritud vask, messing, obsidiaan või mõni muu väärismetall. Peegleid valmistatakse ka vedelal kujul, näiteks gallium ja elavhõbe on vedelas olekus väga hästi peegeldavad.

## Parem ja vasak
Peale selle, et tasapeegli kujutis on näiv, on tasapeeglil veel paar olulist iseloomu joont. Kui vaadata peeglist enda peegelpilti on kohe näha, et parem ja vasak pool on vahetunud. Kui tõsta parem käsi, siis peegelpildis tegelikult tõuseb vasak käsi ja vastupidi. See muutub veelgi arusaadavamaks kui kanda särki millel on mingisugune tekst. Näiteks kui särgil on kirjas "NIKE" siis peegelpildis on "EKIN". Siinkohal tasub tähele panna, et mitte ainult tähed pole vales järjekorras, vaid tähed ise on ka ümberpööratud(vasakult paremale). Muud orientatsioonid jäävad paika. Kui peegli peal seista, siis peegelpilt ei seisa pea peal ja laest ei saa põrand. Kui rääkida telgedest siis olgu X-telg vasakult paremale, Y-telg ülevalt alla(peast jalgadeni) ja Z-telg näitab samas suunas mis nina. X ja Y telg klapivad, kuid Z-telg näitab vales suunas. Peegelpilt moodustub, kui ette kujutada ennast minemas peegli taha ja pöörata ennast ümber.

## Viited
Jagex

**Jagex** on Suurbritannia ettevõte, mis tegeleb arvutimängude arendamise ning väljaandmisega.

Ettevõte asutati 2000. aastal ja see tegutseb Cambridge'is.

Jagexi tuntuim mäng on RuneScape.
Good Kid, M.A.A.D City

**"Good Kid, M.A.A.D City"** on räppar Kendrick Lamari teine stuudioalbum. See anti välja 22. oktoobril 2012.

## Lood
#"Sherane a.k.a Master Splinter's Daughter" 4:33
#"Bitch, Don't Kill My Vibe" 5:10
#"Backseat Freestyle" 3:32
#"The Art of Peer Pressure" 5:24
#"Money Trees" (featuring Jay Rock) 6:26
#"Poetic Justice" (featuring Drake) 5:00
#"Good Kid" 3:34
#"M.A.A.D City" (featuring MC Eiht) 5:50
#"Swimming Pools (Drank)" (Extended Version) 5:13
#"Sing About Me, I'm Dying of Thirst" 12:03
#"Real" (featuring Anna Wise) 7:23
#"Compton" (featuring Dr. Dre) 4:08

Kogukestus: 68:23
Section.80

**"Section.80"** on USA räppari Kendrick Lamari debüütstuudioalbum, mis anti välja 2. juulil 2011.

Albumi andis välja Top Dawg Entertainment.

## Lood
#"Fuck Your Ethnicity" – 3:44
#"Hol’ Up" – 2:53
#"A.D.H.D" – 3:35
#"No Make-Up (Her Vice)" (feat. Colin Munroe) – 3:55
#"Tammy’s Song (Her Evils)" – 2:41
#"Chapter Six" – 2:41
#"Ronald Reagan Era (His Evils)" (feat. RZA) – 3:36
#"Poe Mans Dreams (His Vice)" (feat. GLC) – 4:21
#"The Spiteful Chant" (feat. ScHoolboy Q) – 5:20
#"Chapter Ten" – 1:15
#"Keisha's Song (Her Pain)" (feat. Ashtro Bot) – 3:47
#"Rigamortis" – 2:48
#"Kush & Corinthians (His Pain)" (feat. BJ the Chicago Kid) – 5:04
#"Blow My High (Members Only)" – 3:35
#"Ab-Soul's Outro" (feat. Ab-Soul) – 5:50
#"HiiiPoWeR" – 4:39
Riia Mootorimuuseum

**Riia Mootorimuuseum** () on suurim vanasõidukite muuseum Baltimaades, asukohaga Läti, Riia.  Muuseum on riiklik, olles transpordiministeeriumi valduses. Muuseumis on ka kohvik ja spordiklubi.

Muuseum loodi aastal 1989 aastal Läti antiikauto klubi (AAK) initsiatiivil. Maja ehitati Latgyprogorstroy arhitekti Viktors Valgumsi disaini järgi. Alates 1992 aastas on muuseum riiklik.

Üks silmapaistvamaid väljapanekuid muuseumis on 1938 aasta Auto Union Tüüp D koopia. Auto originaali päästis hävitamisest Läti auntiikauto klubi president Viktors Kulbergs. Peale läbirääkimisi Audi AG aastal 1995 vahetati auto Crostwaite & Gardiner and Roach toodetud koopia vastu. Originaal on nüüd Audi muuseumis Ingolastadis.


File:Auto-Union-V16.jpg|1938 Auto Union racing car Tüüp D, koopia
File:Ford-Köln-Y.jpg|Ford Köln Y (1933)
File:Ford-Vairogs-V8-front.jpg|Lätis ehitatud Ford-Vairogs V8 "De Luxe" (1938)
File:Horch-830BL.jpg|Horch 830BL (1935)
File:Harley-Davidson-WL.jpg|Harley-Davidson mudel WL (1947)
File:Moskvich 400-420 (Москвич-400-420).JPG|Moskvitš 400-420
File:Moskvich-401-424E 1949.jpg|Moskvitš 401-424E
File:Packard-Super-Eight-1502.jpg|Packard Super Eight 1502 (1937)
File:RAF-2907 (2203) for Moscow 1980.JPG|Lätis ehitatud RAF-2907
File:Hansa-G12-36.jpg|Hansa G 12/36 Renntorpedo (1914)
File:ZIL-112S-front.jpg|ZIL-112 Sports (1961)


## Viited
Nukker pühapäev

**"Nukker pühapäev"** (ungari keeles "Szomoru vasarnap") on Ungari pianisti ja helilooja Rezső Seressi 1933. aastal kirjutatud laul, millele lõi sõnad László Jávor. Linnalegendide järgi on laul seotud enesetappudega, mistõttu nimetatakse laulu ka **ungari enesetapulauluks**.

Laul on vanim ungari autorilaul, mis on Eestis üle võetud.  Laulule on eestikeelsed sõnad kirjutanud Heldur Karmo ja need avaldati laulikusarjas "Laulge kaasa!" 1984. aastal. Laulu on eesti keeles esitanud ansambel Kasemahlake.

## Linnalegendid
Laulu avaldamise järgsetel aastastel hakkas maailma meedias ilmuma artiklid laulu seotusest enesetappudega. Ka ajaleht Tallinna Post kajastas teemat 1936. aastal artiklis "Laul, mis tapab". 

1968. aastal, 35 aastat pärast laulu kirjutamist, lõpetas laulu autor elu enesetapuga.

## Kasutamine muudes teostes
Laul on leidnud kajastamist ka Juhan Smuuli teoses “Muhulaste imelikud juhtumised Tallinna juubeli-laulupeol” ning selle meloodia kõlab Tallinnfilmi 1957. aasta filmis "Juunikuu päevad". 

## Viited

## Välislingid
* "Nukker pühapäev" laulusõnad
* Kasemahlake – "Nukker pühapäev" Youtube'is
Eesti maavõistlused

**Eesti maavõistlused** on Eesti Jalgpalli Liidu, koostöös maakondlike spordiliitude ja kohalike eestvedajatega, korraldatavad jalgpalli maavõistlused, kus omavahel kohtuvad 15 maakonna ning pealinn Tallinna koondised.

Turniir sai alguse 2012. aastal ning kestab 30 aastat.

Kõik koondised kohtuvad omavahel kaks korda (kodus ja võõrsil). Viigilise tulemuse korral märgitakse protokolli viigiline tulemus ja tabelisse läheb üks punkt, kuid võitja selgitatakse penaltiseeriaga.

## Välislingid
*Eesti maavõistlused Eesti Jalgpalli Liidu kodulehel
Sindi uus kalmistu

**Sindi uus kalmistu** on kalmistu Pärnumaal Tori vallas.

Kalmistut haldab Sindi linnavalitsus.

## Kalmistule maetud isikuid
*Aleksander Kask
*Aleksander Kuller
*Astrid Tammiste
*Aleksander Tois

## Vaata ka
*Sindi vana kalmistu
Astrid Tammiste

**Astrid Tammiste** (sünninimi **Astrid Turvas**; 16. veebruar 1930 Tallinn – 16. juuni 2002 Pärnu) oli eesti arst (pediaater).

Ta oli Pärnu Linna Haigla linnapediaater, hiljem Pärnu peapediaater.

Ta on kirjutanud brošüüri lapsevanematele "Imiku kalender: meelespea terve imiku vanematele".

Ta oli Eesti Lastearstide Seltsi auliige.

Ta on maetud Sindi uuele kalmistule.

## Tunnustus
*1982 Eesti NSV teeneline arst

## Viited
Chester Beatty raamatukogu

**Chester Beatty raamatukogu** (inglise keeles *Chester Beatty Library*) on raamatukogu ja arhiiv Iirimaal Dublinis. Raamatukogu asutati 1950, et hoida suurettevõtja Chester Beatty säilitamist väärt asju. Asutuses hoitakse näiteks käsikirju, maale, haruldasi raamatuid.

2002 pälvis asutus auhinna Euroopa aasta muuseum.
Ameerika Ühendriikide holokausti memoriaalmuuseum

**Ameerika Ühendriikide holokausti memoriaalmuuseum** (inglise keeles *United States Holocaust Memorial Museum*, lühendatult USHMM) on Ameerika Ühendriikides Washingtonis asuv muuseum ja uurimiskeskus, mis on keskendunud holokausti teemale. 

Mäluasutus avati 22. aprillil 1993. Selles on üle 12 000 arhivaali ja eraldi arhiiv tuhandetele dokumentidele, fotodele, salvestatud intervjuudele, filmidele ja raamatutele.

2015. aastal külastas muuseumi umbes 1,6 miljonit inimest.
Eesti-Prantsuse Ühing

**Eesti-Prantsuse Ühing** (prantsuse keeles* Alliance Française*) oli 1923–1940 tegutsenud ühing, mis tutvustas Eestis prantsuse keelt ja kultuuri.

Ühingu asutas 1923 Ferdinand Kull. Ühingu põhikiri registreeriti siseministeeriumis märtsis 1930.

## Viited

## Välislingid
*
Zolotšiv

**Zolotšiv** (ukraina keeles Золочів; poola keeles Złoczów) on linn Ukrainas Lvivi oblastis, Zolotšivi rajooni keskus. Linn asub Lvivist umbes 60 km ida pool.

Linna tähtsamaid vaatamisväärsusi on 17. sajandil rajatud Zolotšivi kindlus.

Kirjalikes allikates mainitakse Zolotšivi esimest korda 1427. aastal, Magdeburgi linnaõigused sai 1523. aastal. 1772. aastal läks Zolotšiv Esimese Poola jagamise tagajärjel Habsburgide Austria keisririigi võimu alla.

Esimese maailmasõda ajal oli Zolotšiv 1914–1915 Vene vägede poolt hõivatud. Pärast Austria-Ungari kokkuvarisemist oli Zolotšiv 1918. aasta novembrist kuni 1919. aasta maini esmalt Lääne-Ukraina Rahvavabariigi ja seejärel Ukraina Rahvavabariigi koosseisus. 1919–1939 oli Zolotšiv Poola koosseisus.

Teises maailmasõjas hõivas Punaarmee Zolotšivi 18. septembril 1939 ja linn inkorporeeriti novembri algul koos ülejäänud vallutatud aladega Nõukogude Liidu koosseisu.

1941. aasta juunis mõrvas NKVD Zolotšivis 700 inimest. Saksa väed hõivasid Zolotšivi 1. juulil 1941. 3. juulil 1941 algas mitu päeva kestnud pogromm, mille käigus lasti maha või tapeti üle 3000 juudi. Punaarmee vallutas Zolotšivi tagasi 17. juulil 1944.

Ukraina 2001. aasta rahvaloenduse andmetel oli Zolotšivi elanikest ukrainlasi 97,07%, venelasi 1,96%, poolakaid 0,52% ja valgevenelasi 0,17%.

## Galerii

Pilt:Золочев. В центре..jpg
Pilt:Золочев. Улица..jpg
Pilt:Шпиталь Золочів.jpg
Pilt:Золочів 27122017.jpg
Pilt:Zloczow._Kosciol.jpg
Pilt:Złoczów_-_Twierdza_01.JPG


## Viited
E-Meedia Keskus

**E-Meedia Keskus** (pikemalt **Elektroonilise Meedia Keskus**) oli Eesti Kunstiakadeemia juures tegutsenud üksus. Keskuse järeltulija on 2000. aastatel loodud uusmeedia õppetool. Keskus korraldas muu hulgas rahvusvahelisi kunstiga seotud töötubasid, konverentse ja festivale (näiteks festival Interstanding).

Keskuse asutas 1994 Ando Keskküla.

Keskuse oli võrgustiku NICE (*Network Interface for Cultural Exchange*) liige.

## Viited

## Välislingid
*Keskusest Eesti Kunstiakadeemia kodulehel
Apameia

**Apameia** oli mitme antiikaja linna nimi:

*Apameia, linn Babüloonias
*Apameia, linn Bitüünias
*Apameia, linn Eufrati jõe ääres
*Apameia, linn Früügias
*Apameia, linn Meedias
*Apameia, linn Meedias
*Apameia, linn Sittacenes
*Apameia, linn Süürias
Apameia (Süüria)

**Apameia** (kreeka keeles Ἀπάμεια, araabia keeles آفاميا‎, *Afamia*), ka **Orontose-äärne Apameia**, ladinapäraselt **Apamea**, hiljem **Colonia Claudia Apamea** oli antiikaja kreeka ja rooma linn Süürias Ghabi orus. Tänapäeval asuvad linna varemed 55 kilomeetri kaugusel Hamast loodes.

## Ajalugu
Linna asutas 300. aasta paiku eKr Seleukiidide dünastia rajaja Seleukos I Nikator, kelle kätte oli piirkond langenud 312. aastal eKr. Ta nimetas selle oma Baktria päritolu naise Apama järgi Apameiaks. Linn asus oluliste kaubateede ristumiskohas ja sellest sai üks tähtsamaid Süüria linnu. Seleukos tegi sellest oma sõjaväebaasi, kus oli 500 elevanti ja oluline hobusekasvatus. II sajandil eKr oli linn Seleukiidide riigi valitseja Diodotos Tryphoni tugipunkt. Aastal 64 eKr tungis Süüriasse Rooma väepealik Gnaeus Pompeius Magnus ja purustas Apameia kindluse; edaspidi kuulus Apameia Rooma Süüria provintsi. Aastal 6 pKr läbi viidud rahvaloenduse andmetel elas linnas 117 000 vaba inimest, seega võis Apameia elanikkond küündida poole miljonini, tehes selle üheks suurimaks linnaks Rooma idaprovintsides. Aastal 115 pKr hävis see suures osas maavärinas, kuid ehitati taas üles. Ajavahemikus 218−234 pKr paiknes Apameias Rooma leegion Legio II Parthica. Hilisantiikajal oli linn Syria Secunda provintsi pealinn. VI sajandil purustas linna Pärsia Sassaniidide kuningas Chosroes I, kuid linn ehitati osaliselt üles. 1152. aastal langes see taas maavärina ohvriks. Linn hüljati XIII sajandil. Tänapäeval asub selle lähedal Qalaat al-Madiqi linn.

## Varemed

Tänapäeval on muistsest linnast säilinud mitmete ehitiste jäänuseid, ehkki Süüria kodusõjas on see kannatada saanud ja seda on rüüstanud aardekütid. Ehitistest väljapaistvaim on **Suur kolonnaad**, mis oli ligi kaks kilomeetrit pikk ja oli Rooma maailmas üks pikimaid. Juba Seleukiidide ajal rajatud ja hiljem roomlaste poolt ümber ehitatud **teater** mahutas kuni 20 000 pealtvaatajat ning oli üks suurimaid; ainult Roomas asunud Pompeiuse teater oli teadaolevalt veelgi suurem. V sajandist pKr pärit ilmselt Syria Secunda asehalduri paleest leitud **Suur jahimosaiik** (120 m²) asub tänapäeval Brüsselis muuseumis.

## Vaata ka
*Seleukiidide riik

*
Garbiñe Muguruza

**Garbiñe Muguruza Blanco** (sündinud 8. oktoobril 1993 Caracases Venezuelas) on Hispaania naistennisist, WTA edetabeli liider 2017. aasta septembris ja oktoobris.

Garbiñe Muguruza ema on venezuelalane ja isa baski rahvusest Hispaania kodanik.

11. septembril 2017 tõusis ta üksikmängus WTA edetabelis esikohale ning püsis seal neli nädalat. 

2023. aasta alguse seisuga on ta võitnud üksikmängus 10 WTA ja 7 ITF-i turniiri. 

2016. aastal võitis ta Prantsusmaa lahtised meistrivõistlused tennises, 2017. aastal Wimbledoni turniiri ja 2021. aastal WTA aastalõputurniiri (Anett Kontaveidi ees).

## Välislingid
*http://www.garbiñemuguruza.com/
*http://www.wtatennis.com/players/player/316239/title/Garbiñe-Muguruza-0
Tomislav Tolušić

**Tomislav Tolušić** (sündinud 12. veebruaril 1979 Viroviticas) on Horvaatia poliitik, ta kuulub aastast 1997 Horvaatia Demokraatliku Liidu ridadesse. Ta oli 19. oktoobrist 2016 kuni 17. juulini 2019 Horvaatia põllumajandusminister.

Ta sündis aastal 1979 Viroviticas Virovitica-Podravina maakonnas. Pärast keskkooli lõpetamist Viroviticas lõpetas ta aastal 2003 Zagrebi ülikooli õigusteaduskonna.

Ta oli 22. jaanuarist 2016 kuni 19. oktoobrini 2016 Horvaatia Regionaalse arengu ja Euroopa liidu fondide minister. 19. oktoobrist 2016 kuni 17. juulini 2019 oli ta Horvaatia põllumajandusminister.

## Isiklikku
Ta on teist korda abielus. Esimesest abielust on tal kaks tütart, teisest abielust on tal poeg.
VHF ringsuunaline raadiomajakas

**VHF ringsuunaline raadiomajakas** (lühendid VOR ehk VHF, inglise keeles *omnidirectional radio range*) on lühimaa-raadionavigatsioonisüsteem, mis võimaldab õhusõidukitel oma asukohta kindlaks määrata. Süsteem kasutab VHF sagedusala vahemikus 108–117,95 MHz. VOR-i hakati välja arendama USA-s 1930. aastate alguses ja see on praegu üldlevinud õhunavigatsioonisüsteem. Aastaks 2000 oli maailmas vähemalt 3000 VOR-jaama, millest 1033 olid Ameerika Ühendriikides. Alates 2013. aastast on GPS-i arengu tõttu VOR-jaamu vähehaaval kasutuselt kõrvaldama hakatud.

VOR-i maapealne jaam kiirgab ringsuunalist peasignaali ja kitsast, sekundaarset suundsignaali, mis pöörleb päripäeva 30 korda sekundis. Sekundaarsignaal on ajastatud nii, et tema faasivahe peasignaali suhtes jääb väärtuselt samaks kui tema pöördenurk põhjasuuna suhtes. See tähendab, et kui suundsignaal on põhjasuunast 90 kraadi päripäeva liikunud, siis on ta vastavalt 90 kraadi ringsuunalise signaali suhtes faasist väljas. Kahe signaali faasivahe tagab VOR-jaamale õhusõiduki asimuudi põhjasuuna suhtes. Kahe üksteisest eraldi paikneva VOR-jaamaga saab määrata kindlaks õhusõiduki asukoha.

VHF ringsuunalise raadiomajaka kattuvusala on üsna väike. Signaal saatja ja vastuvõtja vahel peab olema otsenähtavus ning soovitud tulemust ei tagata enne, kui nendevaheline kaugus hakkab ületama 200 miili.

## Omadused
VHF ringsuunaline raadiomajakas võimaldab oluliselt suuremat täpsust ja töökindlust tavalise NDB-majaka kõrval. VOR on vähem sõltuv difraktsioonist (signaali kumerdumine suurte takistuste ümber) ja ilmastikumõjudest (äikese interferents ei avalda nii tugevat mõju). Kuna VOR töötab VHF-sagedusalas, on vaja, et saatja ja vastuvõtja on omavahel otsenähtavuses. Hoolimata madalatest hoolduskuludest on VOR-jaamadega terve lennumarsruudi katmine väga kulukas.

## Tulevik
2008. aasta seisuga on kosmosepõhised globaalse navigatsiooni satelliitsüsteemid nagu GPS (globaalne positsioneerimissüsteem) hakanud asendama VOR-jaamu ja ka muid maapealseid navigatsioonisüsteeme. GNSS saatjad on kasutaja kohta odavamad ja tagavad kohati ka täpsemad tulemused asukoha ja kõrguse kohta. Võimalik, et arenduses olev Euroopa positsioneerimissüsteem GALILEO üritab ületada VOR-i ja GPS-i täpsust mitmekordselt. Suure tõenäosusega jääb VOR siiski lennundusse veel pikaks ajaks, sest kombineerituna instrumentaalmaandumissüsteemidega jääb kogu operatsioon kosmosesüsteemide kõrval võrdlemisi odavaks.

Usutakse, et GNSS süsteemid on interferentsist mõjutatavad ja signaalide saboteerimine on võimalik. Seega hoiavad paljud riigid endiselt VOR-süsteeme tagavarana alles, kuigi satelliitsüsteemidega on võimalik kogu marsruutlend õhkutõusust maandumiseni ära katta.

## Vaata ka
* Radar
* DME
* Seire
* Instrumentaalmaandumissüsteem (ILS)

## Viited
Aziz Salihu

**Aziz Salihu** (sündinud 1. mail 1954; sünnikoht praeguse jaotuse järgi Banullë, Lipjani vald, Kosovo) on Kosovo ja Jugoslaavia FSV endine poksija, rahvuselt albaanlane. 

## Poksijana
### Jugoslaavia meistrivõistlustel
Ta oli kokku kaheksakordne Jugoslaavia FSV meister. 

### Kaasaegsetel olümpiamängudel
Ta sai 1984. aasta Los Angelese olümpiamängude poksivõistlustel üliraskekaalus (üle 91 kg) pronksmedali, kaotades poolfinaalis hilisemale kuldmedali- ja olümpiavõitjale Tyrell Biggsile (USA) ja jäädes edasisest medaliheitlusest välja.

Ta osales 1980. aasta Moskva olümpiamängude poksivõistlustel raskekaalus (üle 81 kg), kus kaotas 2. ringis hilisemale hõbemedalivõitjale Pjotr Zajevile (NSV Liit) ja jäi edasisest medaliheitlusest välja ning 1988. aasta Souli olümpiamängude poksivõistlustel üliraskekaalus (üle 91 kg), kus kaotas 2. ringis oma kohtumise ja jäi edasisest medaliheitlusest välja.
### Euroopa meistrivõistlustel
Ta sai üliraskekaalus (üle 91 kg) pronksmedali 24. Euroopa meistrivõistlustel (Tampere, 1981) ning 26. Euroopa meistrivõistlustel (Budapest, 1985).

## Viited

## Välislingid
*
Sindi vana kalmistu

**Sindi vana kalmistu** on kalmistu Pärnumaal Tori vallas.

Kalmistut haldab Sindi linnavalitsus.

## Kalmistule maetud isikuid
*Antoni Orgusaar
*Jaan Muri
*Tiit Tarlap

## Vaata ka
*Sindi uus kalmistu